Document ID: 32008D0342

32008D0342
L 116/23
SLUŽBENI LIST EUROPSKE UNIJE
29.04.2008.
ODLUKA VIJEĆA
od 29. travnja 2008.
o izmjeni Odluke 2007/868/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem suzbijanja terorizma
(2008/342/EZ)
VIJEĆE EUROPSKE UNIJE,
uzimajući u obzir Uredbu Vijeća (EZ) br. 2580/2001 od 27. prosinca 2001. o posebnim mjerama ograničavanja protiv određenih osoba i subjekata s ciljem suzbijanja terorizma (1), a posebno njezin članak 2. stavak 3.,
budući da:
(1)
Vijeće je 20. prosinca 2007. donijelo Odluku 2007/868/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem suzbijanja terorizma i o uspostavljanju ažuriranog popisa osoba i subjekata na koje se ta Uredba primjenjuje.
(2)
Vijeće je odredilo da više ne postoje razlozi da se određene osobe drže na popisu osoba, skupina i subjekata na koje se primjenjuje Uredba (EZ) br. 2580/2001 te popis treba prilagoditi na odgovarajući način,
ODLUČILO JE:
Članak 1.
Osobe navedene u Prilogu ovoj Odluci miču se s popisa koji je priložen Odluci 2007/868/EZ o provedbi članka 2. stavka 3. Uredbe (EZ) br. 2580/2001 o posebnim mjerama ograničavanja protiv određenih osoba i subjekata s ciljem suzbijanja terorizma.
Članak 2.
Ova Odluka proizvodi učinke na dan objave u Službenom listu Europske unije.
Sastavljeno u Luxembourgu 29. travnja 2008.

Labels: 10
11
5